**รายชื่อสมาชิกที่เข้าประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 2 ครั้งที่ 1/2561**

**วันที่ 28 พฤษภาคม 2561 เวลา 09.30 น.**

**ณ. ห้องประชุมสภาองค์การบริหารส่วนตำบลสองพี่น้อง**

........................................................................................................................................................

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล สินสมบุญ | ประธานสภาฯ | นายสุชล สินสมบุญ |  |
| 2 | นายบุญส่ง ขาวมรดก | รองประธานสภาฯ | นายบุญส่ง ขาวมรดก |  |
| 3 | นายสมชาย มารจรูญ | เลขานุการสภาฯ | นายสมชาย มารจรูญ |  |
| 4 | นายวีรวัฒน์ พร้อมเมตตา | สมาชิกหมู่ที่ 1 | นายวีรวัฒน์ พร้อมเมตตา |  |
| 5 | นายปรีชา มีสุวรรณ | สมาชิกหมู่ที่ 1 | นายปรีชา มีสุวรรณ |  |
| 6 | นายนิยม คล้ายอักษร | สมาชิกหมู่ที่ 2 | นายนิยม คล้ายอักษร |  |
| 7 | นายจรัญ หนูมาศ | สมาชิกหมู่ที่ 3 | นายจรัญ หนูมาศ |  |
| 8 | นายสมพร หญีตน้อย | สมาชิกหมู่ที่ 4 | - | ขาด |
| 9 | นายธวัช เหลือสืบชาติ | สมาชิกหมู่ที่ 4 | นายธวัช เหลือสืบชาติ |  |
| 10 | นายวัฒนา รอดเผือก | สมาชิกหมู่ที่ 5 | นายวัฒนา รอดเผือก |  |
| 11 | นายตรีมล หนูชนะภัย | สมาชิกหมู่ที่ 5 | นายตรีมล หนูชนะภัย |  |
| 12 | นายกำเนิด พยัคฆี | สมาชิกหมู่ที่ 6 | - | ขาด |
| 13 | นายจเร ปานแก้ว | สมาชิกหมู่ที่ 7 | นายจเร ปานแก้ว |  |
| 14 | นายสุนทร ทรทึก | สมาชิกหมู่ที่ 7 | นายสุนทร ทรทึก |  |
|  |  |  |  |  |

**ผู้เข้าร่วมประชุมสภาองค์การบริหารส่วนตำบลสองพี่น้อง**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายกิตติ เทพเต็ม | นายก อบต.สองพี่น้อง | นายกิตติ เทพเต็ม |  |
| 2 | นายรักมิตร พลยมมา | รองนายก อบต.สองพี่น้อง | รองนายก อบต.สองพี่น้อง |  |
| 3 | นางพัชรี กิ่งแก้ว | รองนายก อบต.สองพี่น้อง | นายอนุชิต นาราทิพย์ |  |
| 4 | นายอนุชิต นาราทิพย์ | เลขานายก อบต.สองพี่น้อง | นายอนุชิต นาราทิพย์ |  |
| 5 | นายสายันต์ สุทธานินทร์ | ผู้ใหญ่บ้านหมู่ที่ 4 | นายสายันต์ สุทธานินทร์ |  |
|  |  |  |  |  |
|  |  |  |  |  |

**1**

**บันทึกรายงานการประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 2 ครั้งที่ 1/2561**

**วันที่ 28 พฤษภาคม 2561 เวลา 09.30 น.**

**ณ ห้องประชุมสภาองค์การบริหารส่วนตำบลสองพี่น้อง**

**เปิดประชุม** เวลา 09.30 น.

**ประธานสภาฯ** กล่าวเปิดประชุมสภาองค์การบริหารส่วนตำบลสองพี่น้อง สมัยสามัญ สมัยที่ 2 ครั้งที่ 1/2561

**ระเบียบวาระที่ 1 เรื่องที่ประธานแจ้งที่ประชุมทราบ**

1.1 ทางคณะผู้บริหารขอโอนงบประมาณรายจ่ายประจำปีงบประมาณ พ.ศ.2561

1.2 ทางอำเภอท่าแซะขออนุญาตเข้าทำประโยชน์ในเขตป่าสงวนแห่งชาติป่าน้ำตกกะเปาะเพื่อจัดที่ดินทำกินให้ชุมชนตามนโยบายรัฐบาล

1.3 เรื่องโครงการจ่ายขาดเงินสะสมปี 2561

**ระเบียบวาระที่ 2 รับรองรายงานการประชุมสภาองค์การบริหารส่วนตำบลสองพี่น้อง**

2.1 รับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่1 ครั้งที่ 2/2561

**มติที่ประชุม** ที่ประชุมมีมติรับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่ 1 ครั้งที่ 2/2561 12 ท่าน จากสมาชิกทั้งหมด 14 ท่าน ขาด 2 ท่าน

**ระเบียบวาระที่ 3 เพื่อทราบและถือปฏิบัติโดยไม่มีการลงมติ**

3.1 กิจกรรม อบต.

3.1.1 เรื่องรายงานการติดตามและประเมินผลแผนพัฒนาสี่ปี

ประธานสภาฯ นำเรียน ตามที่คณะผู้บริหารได้นำรายงานการติดตามและประเมินผลแผนพัฒนาท้องถิ่นสี่ปี องค์การบริหารส่วนตำบลสองพี่น้อง ครั้งที่ 1/2561 (ระหว่างเดือนตุลาคม 2560 – มีนาคม 2561) เข้ามาให้กับสมาชิกเป็นรูปเล่มอยู่แล้วก็ขอให้สมาชิกได้ไปศึกษาและทำความเข้าใจของผลการปฏิบัติงานของ อบต.เองได้ถ้าไม่เข้าใจก็สอบถามกับทางคณะผู้บริหารได้เลย

3.1.2 เรื่องขอใช้ประโยชน์พื้นที่ป่าชุมชน ของหมู่ที่ 2 บ้านห้วยใหญ่

นายนิยม คล้ายอักษร สมาชิกสภาฯ หมู่ที่ 2 นำเรียนขอใช้ประโยชน์ในพื้นที่ป่าชุมชนบ้านห้วยใหญ่ของหมู่ที่ 2 ประมาณ 5 ไร่ เพื่อสร้างถนน ห้องน้ำ อ่างเก็บน้ำและศูนย์เรียนรู้เกี่ยวกับธรรมชาติและสิ่งแวดล้อมของป่าชุมชนบ้านห้วยใหญ่ โดยให้คณะผู้บริหารได้ทำโครงการเพื่อเข้ามาให้กับสภาเห็นชอบและทางสมาชิกของหมู่ที่ 2 ก็จะได้นำโครงการกับวาระการประชุม เพื่อยื่นเสนอกับหน่วยงานป่าไม้ และหน่วยงานที่เกี่ยวข้องต่อไปเพื่อเข้าทำประโยชน์ให้กับชุมชน

3.1.3 เรื่องปรับปรุงถนนดับเพลิงแคบซีนและถนนที่ชำรุด

นายสุนทร ทรทึก สมาชิกสภาฯ หมู่ที่ 7 นำเรียนเรื่องการปรับปรุงถนนดับเบิลแคบซีนจากที่กระผมได้ไปดูในแผนพัฒนาสี่ปีนั้นก็มีทุกหมู่ก็อยากจะขอให้คณะผู้บริหารได้ถอดออกมาใส่ในข้อบัญญัติงบประมาณปี 2562 ด้วยโดยการซ่อมจุดที่ชำรุดและทำการซีนทับได้เลยเพื่อเป็นการประหยัดงบประมาณด้วย

-หมู่ที่ 7 ถนนที่ชำรุดช่วงฤดูฝน คอสะพานชำรุดเส้นสงขลา – เขตรักษาพันธุ์สัตว์ป่าฯ และสายดวงเจริญนั้นถนนขาด

/นายธวัช...

2

นายธวัช เหลือสืบชาติ สมาชิกสภาฯ หมู่ที่ 4 นำเรียนถนนที่ชำรุดของหมู่ที่ 4 ในช่วงฝนตกหนักมี

- ซอยวาสนา (ข้างบ้านพ่อ ส.จ.วิรัญ ชูกลาง) – ซอยโชคปราณี – ซอยเขากลอยไพรี - ซอยดอนมะม่วง – ซอยรุ่งฤดี - จุดตรงบ้านคุณนิคม คชรินทร์ - ซอยหุบลอกอ - ถนนลาดยางก่อนถึงบ้านนายใส เสาสายติดต่อกับหมู่ที่ 7

นายนิยม คล้ายอักษร สมาชิกสภาฯ หมู่ที่ 2 นำเรียนของหมู่ที่ 2 ก็มีดินสไลด์ออกทำให้คอสะพานชำรุดมากที่เส้นทรายขาว และสายสองพี่น้องมีท่ออุดตันทำให้น้ำข้ามถนนก็ทำให้ถนนชำรุด

นายปรีชา มีสุวรรณ สมาชิกสภาฯ หมู่ที่ 1 นำเรียนของหมู่ที่ 1 ก็มีถนนตรงบ้านนายน้อย สุดสกลน้ำเซาะใต้ทำให้ถนนยุบตัวชำรุดและสายร่มเกล้า – งั่วน้อย

3.1.4 เรื่องซ่อมแซมไฟฟ้าสาธารณะ

นายสุนทร ทรทึก สมาชิกสภาฯ หมู่ที่ 7 นำเรียนการซ่อมแซมไฟสาธารณะของทั้งหมด 7 หมู่บ้านในข้อบัญญัติงบประมาณปี 2561 มีอยู่ 60,000 บาท อยากจะทราบว่าตอนนี้ใช้หมดแล้วหรือยัง เพราะตอนนี้ในหมู่ที่ 7 มีหลอดไฟฟ้าชำรุดอยู่สามจุดด้วยกันคือ 1.บ้านน.ส.อิ๋ว น้อยนาราย 2.สามแยกบ้านนางสุวรรณี สุมล และ 3.สามแยกไปเหมืองทองตรงบ้านคุณสุนทร เชอมโอด ก็ขอให้ดำเนินการแก้ไขให้ด้วย

นายตรีมล หนูชนะภัย สมาชิกสภาฯ หมู่ที่ 5 นำเรียนเรื่องไฟส่องทางหน้าโรงเรียนประชาพัฒนา หน้าบ้านครูสมเลิศ หน้าตลาดนัดตาเงาะบนตรงหน้าร้านกาแฟคุณหนูสามจุดที่หลอดไฟชำรุดเสียหายอยู่ ก็ขอให้แก้ไขให้ด้วย และเรื่องเสาไฟฟ้าหน้าบ้านนางเชื่อง ชูจีน หักล้มอยู่และซอยบ้านนายหมายก็ล้มอยู่ประมาณ 3-4 ปีแล้ว ที่ยังไม่ได้รับการแก้ไขก็ขอให้ติดต่อกับทางไฟฟ้าให้เข้ามาดูและแก้ไขให้กับชาวบ้านด้วย

นายธวัช เหลือสืบชาติ สมาชิกสภาฯ หมู่ที่ 4 นำเรียนเรื่องไฟส่องสว่างของหมู่บ้านก็ขอให้ผู้บริหารได้ออกไปสำรวจทั้งตำบลเลยในส่วนของหมู่ที่ 4 ก็มีอยู่ที่ชำรุดคือหน้าบ้านนางระพิน บัวสุวรรณ สามแยกบ้านตาสิงห์ และโครงการพระราชดำริที่หลอดไฟขาดอยู่

- ขอขยายเขตไฟฟ้าโครงการพระเทพฯ มาถึงสามแยกศูนย์เรียนรู้

- ซอยเขากรอยไพรี , ซอยรุ่งฤดี ,ซอยจรัตสี ก็ขอให้ทางคณะผู้บริหารติดตามและดำเนินการให้กับชาวบ้านด้วย

นายนิยม คล้ายอักษร สมาชิกสภาฯ หมู่ที่ 2 นำเรียนในหมู่ที่ 2 ที่ไฟฟ้าชำรุดก็มีอยู่ตรงหน้าบ้านนายนิรัตน์ ดำคำ ซอยเทิดพระเกียรติ , ซอยแก้วพิชัยขอเพิ่ม 2 จุดคือ ปากซอยกับท้ายซอยและในซอยสวนสวรรค์มีสายไฟฟ้าพาดอยู่บนดินก็ขอให้แก้ไขให้ด้วย ส่วนขอขยายเขตไฟฟ้าของซอยเขาลาดอยากทราบว่าได้ดำเนินการไปถึงไหนแล้ว

นายจเร ปานแก้ว สมาชิกสภาฯ หมู่ที่ 7 นำเรียนเรื่องไฟส่องทางของสายดวงดี 2 ชำรุดอยู่ และขอเพิ่มใหม่อีก 2 จุด คือ สายสงขลา กับแยกสายดวงดี3 ก็ขอให้ดำเนินการให้ด้วย และเรื่องเสาไฟฟ้าหักมีอยู่ 3 จุดคือ 1.ข้างบ้านพี่เต๋น 2.ข้างบ้านพี่สี และ 3.บ้านนายพรชัย เรืองแดง ก็พูดมา 3-4 ปีแล้วเรื่องนี้ก็ขอให้รีบติดตามแก้ไขให้ด้วย

นายวัฒนา รอดเผือก สมาชิกสภาฯ หมู่ที่ 5 นำเรียนตอนนี้ของหมู่ที่ 5 สายราชประสงค์ ตอนนี้ไฟส่องสว่างทางไม่ติดเลย และขอเพิ่ม 2 จุดคือ ตรงหน้าบ้านคุณบุญนำ และท้ายซอยตรงแยกติดกับสลุยก็ขอให้ผู้บริหารดำเนินการให้ด้วย

/นายปรีชา...

3

นายปรีชา มีสุวรรณ สมาชิกสภาฯ หมู่ที่ 1 นำเรียนของหมู่ที่ 1 ก็มีที่ชำรุดอยู่ 2 จุด คือซอยพูนสวัส ตรงหน้าบ้านผู้ใหญ่กับตรงหน้าบ้าน ส.อบต.และจะขอเพิ่มอีก 1 จุด คือหน้าศูนย์เด็กเล็กบ้านทรายขาว ก็ขอให้รีบดำเนินการให้ด้วย

นายสมชาย มารจรูญ สมาชิกสภาฯ หมู่ที่ 6 นำเรียนเสนอให้ผู้บริหารสั่งให้ช่างออกสำรวจทุกหมู่บ้านทั้งตำบลเลยสำหรับเรื่องไฟส่องสว่างตามถนนตามแยกต่างๆ แล้วค่อยมาสรุปหารือเอาความชัดเจนกันอีกครั้งหนึ่ง เพราะตอนนี้คิดว่าเรื่องไฟฟ้าส่องสว่างของแต่ละหมู่ทั้งตำบลก็คงจะชำรุดเสียหายเกือบทั้งหมด

3.1.5 เรื่องปรับปรุงแก้ไขท่อระบายน้ำข้ามและข้างถนนในตำบล.

นายนิยม คล้ายอักษร สมาชิกสภาฯ หมู่ที่ 2 นำเรียนในหมู่ที่ 2 อยู่ 4 จุดคือ สายห้วยใหญ่ตอนที่ 2 , สายสองพี่น้อง มี 3 จุด ที่ท่ออุดตัน , สายเทิดพระเกียรติ มีอยู่ 4 จุด ที่ท่ออุดตันก็ขอให้ช่างเข้าไปสำรวจและทำการแก้ไขด้วยก่อนที่ถนนจะชำรุดไปกว่านี้

นายวัฒนา รอดเผือก สมาชิกสภาฯ หมู่ที่ 5 นำเรียนของหมู่ที่ 5 ก็มีอยู่ตรงสามแยกใกล้กับบ้านผู้ใหญ่ ประยูร เผือกจันทร์ อยากจะให้ใช้รถแบ็คโคเข้าไปทำการแก้ไชให้ด้วยเพราะท่ออุดตันอยู่นานแล้วเพราะเวลาฝนตกหนักน้ำไม่สามารถระบายได้

3.1.6 เรื่องป้ายจราจร

นายจรัญ หนูมาศ สมาชิกสภาฯ หมู่ที่ 3 นำเรียนถนนในหมู่ที่ 3 สายราษฎรกุญชรอยากจะให้ทำป้ายจราจรให้ด้วยตรงสะพานข้างอู่ซ่อมรถเพราะช่วงนั้นถนนแคบทำให้เกิดอุบัติเหตุบ่อยครั้งก็ขอฝากให้คณะผู้บริหารได้ไปพิจารณาด้วย

3.1.7 เรื่องประปาหมู่บ้านในตำบล

นายธวัช เหลือสืบชาติ สมาชิกสภาฯ หมู่ที่ 4 นำเรียนเรื่องขยายเขตประปาของหมู่ที่ 4 คือที่ใช้ท่อไม่ได้มาตรฐานเข้าไปเดินระบบประปานั้นตอนนี้ก็ยังไม่ได้รับการแก้ไขเลย โดยเฉพาะขยายเขตประปาตรงต้นไทรไปถึงสามแยกบ้านตาสิงห์ประมาณ 1,500 เมตรตอนนี้ท่อประปาที่ เดินเอาไว้นั้นแตกหมดตอนนี้ชาวบ้านก็ยังใช้น้ำไม่ได้ขอหารือว่าให้หางบประมาณส่วนไหนมาช่วยแก้ไขให้กับชาวบ้านได้บ้าง

นายปรีชา มีสุวรรณ สมาชิกสภาฯ หมู่ที่ 1 นำเรียนตอนนี้ถังประปาของตัวสะพานหินของหมู่ที่ 1 แตกอยู่ทางกลุ่มก็ได้แก้ไขกันเองหลายรอบแล้วแต่ถังก็ยังแตกอยู่ก็อยากจะหารือกับทางผู้บริหารว่าจะมีทางออกอย่างไรบ้างสำหรับการแก้ไขปัญหาตรงนี้ หรือมีวิธีไหนบ้างที่จะหาถังใหม่มาให้กับกลุ่มผู้ใช้น้ำตัวสะพานหินได้บ้าง

นายสุนทร ทรทึก สมาชิกสภาฯ หมู่ที่ 7 นำเรียนเรื่องเกี่ยวกับน้ำที่มีข้อความจากกลุ่มไลน์ว่าให้จัดทำน้ำประปาผิวดินโดยให้สำรวจและจัดตั้งกลุ่มและส่งโครงการเกี่ยวกับพลังงานแสงอาทิตย์ในการจัดทำโครงการประปาผิวดิน แต่ทางช่างส่งข้อความทางไลน์กลุ่ม มาวันที่ 21 พ.ค. 61 แต่ทางกระทรวงพลังงานก็ให้ส่งโครงการภายในวันที่ 21 พ.ค. 61 เช่นกันแล้วทางหมู่บ้านจะทำทันได้อย่างไร จึงอยากจะขอคำอธิบายเกี่ยวกับเรื่องนี้จากผู้บริหารให้ชัดเจนด้วยว่าจริงๆแล้วมีรายละเอียดอย่างไร

นายนิยม คล้ายอักษร สมาชิกสภาฯ หมู่ที่ 2 นำเรียนประปาหมู่ที่ 2 ตัวศาลาบ้านห้วยใหญ่ตอนนี้น้ำขุ่นมากเพราะเป็นน้ำดิบไม่ได้ผ่านถังกรอง อยากจะขอหารือกับผู้บริหารว่าจะเพิ่มถังกรองอีกได้หรือไม่ หรือจะย้ายถังกรองจากตัวอื่นมาได้หรือไม่ คือตัวตรงบ้าน ผ.ช.วิรัช สุดรอด มีถังกรองอยู่ย้ายมาใช้กับตัวศาลาบ้านห้วยใหญ่ได้หรือไม่ก็ขอให้ช่างเข้าไปสำรวจและหาแนวทางให้ด้วย

/นายตรีมล...

4

นายตรีมล หนูชนะภัย สมาชิกสภาฯ หมู่ที่ 5 นำเรียนเรื่องการย้ายถัง SML ตัวที่เนินสำราญไปใช้กับประปาตัวที่อยู่ใกล้บ้านท่านรองพัชรี กิ่งแก้วก็อยากจะให้ทางผู้บริหารได้สั่งให้ช่างได้เข้าไปดำเนินการเลยเพราะเห็นว่าตอนนี้มีรถยกมาอยู่ในพื้นที่อยู่แล้วก็ขอให้รีบดำเนินการด้วย

นายสมชาย มารจรูญ สมาชิกสภาฯ หมู่ที่ 6 นำเรียนเรื่องการเป่าบ่อบาดาลที่ทราบมาตอนนี้บ่อบาดาลเกือบทุกหมู่ตอนนี้มีปัญหาคือ บ่อตื้นเพราะอายุก็หลายปีแล้วจึงอยากให้คณะผู้บริหารหางบประมาณเพื่อไว้สำหรับเป่าบ่อบาดาลด้วย

3.1.8 เรื่องกีฬาตำบล

นายสุนทร ทรทึก สมาชิกสภาฯ หมู่ที่ 7 นำเรียนเรื่องจัดแข่งขันกีฬาตำบลก็มีบางสิ่งบางอย่างที่อยากจะเสนอเพื่อให้การจัดการแข่งขันกีฬาตำบลครั้งต่อไปได้มีการจัดการให้ดียิ่งขึ้นไปอีกก็อยากจะเสนอความคิด คืออยากจะให้จัดทำระเบียบขึ้นมาเลยและก็ส่งให้แต่ละหมู่บ้านไปเกี่ยวกับอายุของนักกีฬา และนักกีฬาแต่ละคนสามารถลงแข่งกีฬาลงเล่นกีฬาได้กี่ประเภท คืออยากจะให้ระบาให้ชัดเจนทุกอย่างและที่สำคัญอยากจะให้อบต.เป็นคนจัดการเองเลย และที่อยากจะให้มีกฎระเบียนบที่ชัดเจนเลยก็คือกีฬาฟุตบอลกับวอลเลย์บอลที่อยากจะให้เน้นคือไม่อยากจะให้มีปัญหาเหมือนที่แล้วๆมาก็ขอฝากคณะผู้บริหารเอาไว้ด้วย

นายรักมิตร พลยมมา รองนายก อบต. นำเรียนในส่วนของที่เป็นถนนชำรุดในเรื่องของการใช้เงินในส่วนของงบกลางรวมไปถึงท่อหลุดท่อขาดเช่นกัน

- ม.4 เรื่องสะพานโยงลวดนั้นเป็นของ อบจ. แต่ก็ได้ทำหนังสือถึงอบจ.แล้ว และมีการตอบกลับมาแล้วทางอบจ.จะเข้ามาทำการซ่อมในปี 2562

ส่วนในเรื่องการซ่อมฝ.99 ถ้าโอนมาเป็นของอบต. แล้วก็จะเข้าไปดูแลให้แต่ถ้ายังเป็นของหน่วยงานของทหารอยู่ทาง อบต.เราก็ไม่สามารถดำเนินการได้ก็ฝากสมาชิกติดตามเรื่องด้วยว่าโอนให้อบต. แล้วหรือยัง

- เรื่องถนนชำรุดที่เสนอมาทุกเส้นเดี๋ยวจะพาเข้าไปหารือในวันประชุม ในวันที่ 30 พ.ค. 2561 ในการประชุมหัวหน้าส่วนต่างๆ

- เรื่องไฟฟ้าสาธารณะงบประมาณที่ตั้งไว้ยังไม่ได้เพิ่มเติมในเรื่องการซ่อมแซมมีแต่ในส่วนที่เพิ่มเติมก็ได้แต่ต้องใช้ไฟในส่วนของเจ้าบ้านจุดนั้นแต่ต้องดูในการซ่อมแซมก่อนที่จะเพิ่มเติมในส่วนนั้น

- การขยายเขตไฟฟ้าของหมู่ที่ 4 ใกล้ศูนย์เรียนรู้ตอนนี้ก็ขยายเขตเรียบร้อยแล้วโดยเจ้าของบ้านใช้งบประมาณออกกันเอง 60,000 บาท

- เรื่องเสาไฟฟ้าที่ล้มเราได้แต่สำรวจและแจ้งเข้าไปให้กับไฟฟ้าส่วนจะดำเนินการเมื่อไหร่นั้นไม่สามารถตอบได้

- เรื่องท่อระบายน้ำที่ชำรุดเสียหายก็ต้องเข้าไปดูงบประมาณก่อนว่าจะมีอยู่พอหรือไม่

- เรื่องป้ายจราจรของหมู่ที่ 3 ก็จะให้ช่างสำรวจและทำให้เลย

- เรื่องประปาของหมู่ที่ 4 ทางอบต.ได้ทำหนังสือแจ้งไปยังผู้รับเหมาแล้วแต่ก็ยังไม่เข้ามาแก้ไขให้ส่วนเงินประกันทาง อบต.ยังไม่ได้คืนที

/-เรื่องประ...

5

- เรื่องประปาของหมู่ที่ 1 ตัวสะพานหินที่ถังแตกทาง อบต. ก็ได้โอนให้กับกลุ่มไปบริหารจัดการแล้วถ้าเสียหายมากไม่สามารถซ่อมแซมเองได้ก็ขอให้ทำหนังสือและรายละเอียดเกี่ยวกับการใช้จ่ายเข้ามาด้วยไม่อย่างนั้นทาง อบต.ก็ไม่สามารถช่วยได้

- เรื่องของหมู่ที่ 2 การซ่อมตู้คอนโทรนกับหม้อแปลงไฟนั้นก็ขอให้ไปติดต่อกับทางช่างอีกครั้ง เพราะทางผู้บริหารไม่ได้หนังสือรายงานมาเลย

- เรื่องการย้ายถังกรองน้ำของหมู่ที่ 5 นั้น เดี๋ยวทาง อบต.จะทำการย้ายให้แต่ขอให้สมาชิกได้ประสานกับทางผู้ใหญ่บ้านด้วย

- เรื่องของหมู่ที่ 2 ศาลาเฉลิมพระเกียรติของหมู่ที่ 2 ที่น้ำไม่สะอาดที่จะต้องย้ายถึงจากบ้านคุณวิรัช สุดรอดก็ขอให้ทางหมู่บ้านทำหนังสือเข้ามาด้วยแล้วทาง อบต.จะดำเนินการให้

- เรื่องในส่วนของพลังงานแสงอาทิตย์ก็ขอไปหาข้อมูลก่อนเพราะยังไม่ทราบรายละเอียด

- เรื่องกีฬาตำบลในเรื่องนี้จะเป็นหน้าที่ของรองพัชรี ก็จะให้รองพัชรีเป็นผู้ตอบแต่ในส่วนที่ท่านสมาชิกเสนอมาว่าให้ อบต.เป็นผู้จัดการและกำหนดเองนั้นคงยากเพราะเราต้องทำงานร่วมกันหลายหน่วยงาน

- เรื่องเป่าบ่อบาดาลก็ขอให้ประชุมในวันที่ 30 ก่อนเพราะจะเอาเรื่องที่พูดวันนี้เข้าไปในที่ประชุมก่อนแล้วจะมาให้คำตอบในครั้งต่อไป

นางพัชรี กิ่งแก้ว รองนายก. อบต. นำเรียนก็ต้องขอขอบคุณสมาชิกทุกท่านด้วยที่ช่วยกันทั้งแรงกายและแรงทรัพย์ที่ช่วยกันให้การจัดการแข่งขันกีฬาตำบลที่แล้วมาให้สำเร็จลุล่วงไปด้วยดีและการจัดกีฬาตำบลครั้งต่อไปก็ขอให้มีการทำงานแบบมีส่วนร่วมกันดีกว่าเพราะจะต้องมีส่วนร่วมจากหลายองค์กร หลายฝ่าย และหลายหน่วยงานแต่ถ้าจะให้อบต.จัดการเองนั้นคงทำได้ยากก็ขอชี้แจงให้ทราบเพียงแค่นี้

3.2 กำนัน,ผู้ใหญ่บ้าน,แพทย์,ผู้ช่วย,สารวัตร/ส่วนราชการ

นายสายันต์ สุทธานินทร์ ผู้ใหญ่บ้านหมู่ที่ 4 นำเรียนมีอยู่สามเรื่อง คือ

1. การแจ้งเข้ามาเรื่องการซ่อมแซมถัง ฝ.99 ตรงข้างอนามัยร้านตัดผม และซ่อมหลังคาที่มุงถังน้ำตัว ฝ.99 ด้วย

2. คืออยากจะให้ทางอบต.ได้จัดหางบประมาณมาช่วยสนับสนุนด้วย.

3. คือการซ่อมสะพานแขวนหรือสะพานโยงลวดของหมู่ที่ 4 ที่ได้พังชำรุดมานานแล้ว คืออยากจะให้ทางคณะผู้บริหารได้พาช่างของ อบต.เข้าไปสำรวจและประมาณการให้กับทางหมู่บ้านด้วยโดยเฉพาะอย่างยิ่งคือให้ช่วยจัดหางบประมาณเข้ามาช่วยด้วยเพราะชาวบ้านกำลังเดือดร้อนบ

**ระเบียบวาระที่ 4** **เพื่อพิจารณาเห็นชอบ**

4.1 ขอโอนเงินงบประมาณรายจ่ายประจำปีงบประมาณ พ.ศ.2561 โอนครั้งที่13

นายบุญส่ง ขาวมรดก รองประธานสภาฯทำหน้าที่ประธานสภาฯ ตามที่คณะผู้บริหารได้ลงญัตติในวาระนี้เอาไว้เรื่อง ขอโอนเงินงบประมาณรายจ่ายประจำปีงบประมาณ พ.ศ.2561 ครั้งที่ 13 ก็ขอให้ผู้บริหารได้อธิบายถึงหลักการและเหตุผลให้สมาชิกเข้าใจด้วยและถ้ามีสมาชิกท่านใดสงสัยก็ให้ยกมืออภิปรายถามได้เลย

/นายรักมิตร...

6

นายรักมิตร พลยมมา รองนายก. อบต. นำเรียนเนื่องจากตอนนี้ทางอบต.สองพี่น้องของเราได้มีพนักงานมาบรรจุใหม่ สองตำแหน่งและเพื่อให้การบริหารงานของอบต.มีการบริหารงานด้านต่างๆเพิ่มมากขึ้นเพื่อให้การบริหารงานที่รวดเร็ว มีประสิทธิภาพ จึงขอโอนงบประมาณรายจ่ายประจำปีงบประมาณ พ.ศ.2561 ครั้งที่ 13 ครั้งนี้ เพื่อจัดซื้อครุภัณฑ์ คือ

1. โอนงบประมาณจาก เงินเดือน (นักวิชาการศึกษา) จำนวน 49,000 บาท เพื่อไปตั้งจ่ายให้กับจัดซื้อคอมพิวเตอร์จำนวน 2 เครื่องๆละ 22,000 บาท และเครื่องสำรองไฟจำนวน 2 เครื่องๆละ 2,500 บาท

2. โอนจากเงินช่วยเหลือค่ารักษาพยาบาล จำนวน 5,000 บาท เพื่อไปตั้งจ่ายให้กับจัดซื้อเครื่องสำรองไฟ จำนวน 2 เครื่องๆละ 2,500 บาท

3. โอนจากเงินเดือนพนักงาน (นักวิชาการศึกษา) จำนวน 5,000 บาท เพื่อไปตั้งในการจัดซื้อตู้เอกสาร ของสำนักปลัดฯ จำนวน 1 ตู้

4. โอนซื้อตู้จัดเก็บเอกสารของฝ่ายสภาฯ 1 ตู้ จำนวน 3,000 บาท

นายสุนทร ทรทึก สมาชิกสภาฯ หมู่ที่ 7 นำเรียนตั้งข้อสังเกตว่ามีอะไรควรจะพูดคุยกันให้รู้เรื่องก่อนที่จะโอนงบประมาณในการจัดซื้อต่างๆ แต่ว่าในกิจการสภาทำไมทำไม่ได้ โดยเฉพาะอุปกรณ์ในห้องประชุมสภาฯ เพราะในห้องประชุมสภา ไม่ใช่แต่ประชุมสภาอย่างเดียวเพราะใช้ห้องนี้ประชุมเกือบทุกเรื่องก็ขอฝากให้คณะผู้บริหารในมองเห็นถึงห้องประชุมสภาด้วย ก็ขอให้ตรวจเช็คอุปกรณ์ต่างๆในห้องประชุมสภาแล้ว สิ่งไหนที่พังชำรุดหรือที่ดูแล้วไม่เหมาะสมที่จะใช้แล้วก็ขอให้จัดซื้อมาใหม่หรือไม่ก็เปลี่ยนให้เรียบร้อยด้วย เพราะห้องประชุมสภาแห่งนี้จะได้เอาไว้ใช้ในการประชุมต่างๆในตำบลของเราด้วย

นายบุญส่ง ขาวมรดก รองประธานสภาฯทำหน้าที่ประธานสภาฯ นำเรียนถาม สมาชิกว่ายังมีท่านใดสงสัยหรือไม่เข้าใจในการขอโอนงบประมาณในครั้งนี้อีกหรือไม่ปรากฏว่าไม่มีท่านใดยกมือจึงขอมติในที่ประชุม

มติที่ประชุม ที่ประชุมมีมติเห็นชอบ 10 ท่าน ขาดประชุม 2 ท่าน และไม่ได้อยู่ในห้องประชุม 2 ท่าน จากสมาชิกทั้งหมด 14 ท่าน

**ระเบียบวาระที่ 5** **ญัตติอื่นๆ**

5.1 ตั้งคณะกรรมการตรวจรายงานการประชุมสภาฯ

นายจรัญ หนูมาศ สมาชิกสภาฯ หมู่ที่ 3

เสนอ นายวีรวัฒน์ พร้อมเมตตา สมาชิกสภาฯ หมู่ที่ 1

ผู้รับรอง 1.นายตรีมล หนูชนะภัย สมาชิกสภาฯ หมู่ที่ 5

2.นายนิยม คล้ายอักษร สมาชิกสภาฯ หมู่ที่ 2

นายวัฒนา รอดเผือก สมาชิกสภาฯ หมู่ที่ 5

เสนอ นายสุนทร ทรทึก สมาชิกสภาฯ หมู่ที่ 7

ผู้รับรอง 1.นายธวัช เหลือสืบชาติ สมาชิกสภาฯ หมู่ที่ 4

2.นายจเร ปานแก้ว สมาชิกสภาฯ หมู่ที่ 7

/5.2 นัด...

7

5.2 นัดประชุมสภาฯครั้งต่อไป

นัดประชุมครั้งต่อไป สมัยสามัญ สมัยที่3 ครั้งที่ 1/2561 ครั้งต่อไปในเดือน สิงหาคม 2561 ก็จะประสานและทำหนังสือแจ้งให้ทราบอีกครั้งหนึ่ง

**ประธานสภาฯ** กล่าวขอบคุณสมาชิกและผู้เข้าร่วมประชุมทุกท่าน ที่ให้ความร่วมมือมาประชุมในครั้งนี้อย่างพร้อมเพรียงกัน

**ปิดประชุม** เวลา 16.00 น.

..............................................................................................................................................................................

**ขอแสดงความนับถือ**

ลงชื่อ..........สมชาย มารจรูญ...............

( นายสมชาย มารจรูญ )

ผู้บันทึกรายงานการประชุมสภาฯ

เลขานุการสภาองค์การบริหารส่วนตำบลสองพี่น้อง

ลงชื่อ.........สุชล สินสมบุญ..................

( นายสุชล สินสมบุญ )

ประธานสภาองค์การบริหารส่วนตำบลสองพี่น้อง

**ผู้ตรวจรายงานการประชุมสภาฯ**

ลงชื่อ........วีรวัฒน์ พร้อมเมตตา................

( นายวีรวัฒน์ พร้อมเมตตา)

สมาชิกสภาองค์การบริหารส่วนตำบลสองพี่น้อง หมู่ที่ 1

ลงชื่อ..........สุนทร ทรทึก..........................

(นายสุนทร ทรทึก)

สมาชิกสภาองค์การบริหารส่วนตำบลสองพี่น้อง หมู่ที่ 7